
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Αυγούστου 2018 


ΤΕΥΧΟΣ ΠΡΩΤΟ 


Αρ. Φύλλου 150 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 80 

Συγκρότηση Σχολής Εκπαίδευσης Τεχνιτών Αε¬ 
ροπορικού Υλικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 6 του ν. 1394/1983 «Εκπαί¬ 
δευση των Στελεχών του Στρατού Ξηράς» (Α' 125). 

β) Της περίπτ. Γ της παρ. 1 του άρθρου 17 του 
ν.2292/1995 «Οργάνωση και Λειτουργία Υπουργείου 
Εθνικής Αμυνας, διοίκηση και έλεγχος των Ενόπλων 
Δυνάμεων και άλλες διατάξεις» (Α'35). 

2. Την υπ'αριθμ. 75/Σ.6η/26 Μαρ 2018 γνωμοδότηση 
του Ανωτάτου Στρατιωτικού Συμβουλίου. 

3. Την υπ' αριθμ. Φ.454/15 Ιαν 18/Εισήγηση του Αρ¬ 
χηγού ΓΕΣ. 

4. Το γεγονός ότι, όπως προκύπτει από την υπ' αρίθμ. 
46/2018 εισήγηση του προϊσταμένου των οικονομικών 
υπηρεσιών του Υπουργείου Εθνικής Άμυνας, δεν προ- 
καλείται οικονομική επιβάρυνση στον κρατικό προϋ¬ 
πολογισμό. 

5. Την υπ'αρίθμ. 112/2018 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εθνικής Άμυνας, αποφασίζουμε: 

Άρθρο 1 

Συγκρότηση Σχολής Εκπαίδευσης Τεχνιτών 

Αεροπορικού Υλικού 

Στο Στρατό Ξηράς, συγκροτείται και λειτουργεί Σχολή 
Εκπαίδευσης Τεχνιτών Αεροπορικού Υλικού (ΣΕΤΑΥ). 

Άρθρο 2 

Αποστολή 

1. Η ΣΕΤΑΥ έχει ως αποστολή: 

α) Την παροχή εκπαίδευσης, στην περίοδο της ειρήνης, 
στο προσωπικό του Όπλου της Αεροπορίας Στρατού και 
του Σώματος του Τεχνικού, στη συντήρηση αεροσκαφών 
και ελικοπτέρων. Ειδικότερα, στη Σχολή παρέχεται: 

αα) Θεωρητική και πρακτική εκπαίδευση στους αξι¬ 
ωματικούς του Σώματος του Τεχνικού και στο τεχνικό 
προσωπικό του Όπλου της Αεροπορίας Στρατού και 
του Σώματος του Τεχνικού, με σκοπό την απόδοση σε 


αυτούς τεχνικών ειδικοτήτων συντήρησης μηχανικών, 
ηλεκτρικών και ηλεκτρονικών συστημάτων αεροπορι¬ 
κού υλικού. 

ββ) Εκπαίδευση εξειδίκευσης στους αξιωματικούς 
του Σώματος του Τεχνικού και στο τεχνικό προσωπικό 
του Όπλου της Αεροπορίας Στρατού και του Σώματος 
του Τεχνικού αντίστοιχης ειδικότητας, στη συντήρηση 
συγκεκριμένου τύπου αεροσκαφών και ελικοπτέρων ή 
επί μέρους συγκροτημάτων - συστημάτων αυτών (ιδί¬ 
ως μηχανικών δυναμικών - δομικών συγκροτημάτων, 
κινητήρων, ηλεκτρικών, οπλικών και ηλεκτρονικών συ¬ 
στημάτων). 

γγ) Εκπαίδευση στους οπλίτες θητείας, με σκοπό την 
απόδοση σε αυτούς ειδικοτήτων συντήρησης αεροπο¬ 
ρικού υλικού. 

β) Την ενημέρωση των αξιωματικών του Όπλου της 
Αεροπορίας Στρατού και του Σώματος του Τεχνικού επί 
του συστήματος συντήρησης καθώς και επί των ιδιαι¬ 
τεροτήτων της διαδικασίας συντήρησης αεροπορικού 
υλικού. 

γ) Τη διοργάνωση σεμιναρίων - ημερίδων με σκοπό 
την ανάπτυξη και διατήρηση τεχνικής συνείδησης καθώς 
και την ανάδειξη της σημασίας και των ιδιαιτεροτήτων 
της τεχνικής υποστήριξης αεροπορικού υλικού. 

δ) Την ανάπτυξη σχέσεων με την ακαδημαϊκή κοινότη¬ 
τα, ιδίως με σχολές συναφούς γνωστικού αντικειμένου 
της τριτοβάθμιας εκπαίδευσης (αεροναυπηγικής - συ¬ 
ντήρησης αεροσκαφών), με σκοπό την παρακολούθηση 
της εξέλιξης των εκπαιδευτικών προγραμμάτων, μεθό¬ 
δων και μέσων διδασκαλίας. 

ε) Τη σύνταξη μελετών επί θεμάτων συντήρησης 
αεροπορικών μέσων με έμφαση στον τομέα της εκπαί¬ 
δευσης. 

στ) Τη σύνταξη εκπαιδευτικών εγχειριδίων επί της συ¬ 
ντήρησης αεροπορικού υλικού. 

2. Σε καιρό πολέμου η λειτουργία της Σχολής αναστέλ¬ 
λεται με απόφαση του Υπουργού Εθνικής Άμυνας. 

Άρθρο 3 

Κατηγορία - Αυτοτέλεια 

1. Η ΣΕΤΑΥ ανήκει στην κατηγορία των Σχολών Ειδι¬ 
κής Εκπαίδευσης του Στρατού Ξηράς, όπως αυτή κα¬ 
θορίζεται στην περίπτ. γ' της παρ.1 του άρθρου 4 του 
ν.1394/1983. 












9736 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'150/21.08.2018 


2. Η Σχολή είναι επιπέδου Μονάδας και είναι διοικητικά και οικονομικά ανεξάρτητη. 

Άρθρο 4 
Λοιπές διατάξεις 

Οι διατάξεις του ν.1394/1983, που διέπουν τις Σχολές Ειδικής Εκπαίδευσης του Στρατού Ξηράς ή παρέχουν εξου¬ 
σιοδότηση για τη ρύθμιση ειδικότερων θεμάτων, εφαρμόζονται και για την ΣΕΤΑΥ. 

Άρθρο 5 
Έναρξη ισχύος 

Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημοσίευση και εκτέλεση του παρόντος διατάγματος. 

Αθήνα, 31 Ιουλίου 2018 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός Εθνικής Άμυνας 

ΠΑΝΑΓΙΩΤΗΣ ΚΑΜΜΕΝΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

